62020CO0049_INF
Ordonanța Curții (Camera a opta) din 4 octombrie 2022 ‑Teritorialna direktsia na NAP – Plovdiv
(Cauza C‑49/20) (
1
)
„Trimitere preliminară – Articolele 53 și 99 din Regulamentul de procedură al Curții – Directiva (UE) 2015/849 – Domeniu de aplicare – Reglementare națională care impune efectuarea plăților care depășesc o anumită limită exclusiv prin virament sau prin depozit într‑un cont de plăți”
1.
Întrebări preliminare – Răspuns care poate fi în mod clar dedus din jurisprudență – Aplicarea articolului 99 din Regulamentul de procedură
(art. 267 TFUE; Regulamentul de procedură al Curții, art. 99)
(a se vedea punctul 32)
2.
Apropierea legislațiilor – Prevenirea utilizării sistemului financiar în scopul spălării banilor și al finanțării terorismului – Directiva 2015/849 – Domeniu de aplicare – Interdicția de a efectua plăți care depășesc o anumită sumă în numerar – Obligația de a efectua un virament sau o plată într‑un cont de plăți – Excludere
(Regulamentul 2015/849 al Parlamentului European și al Consiliului)
(a se vedea punctele 37-39, 41, 43 și 44 și dispozitivul)
Dispozitivul
O reglementare a unui stat membru care prevede că plățile pe teritoriul național ale unei sume egale sau superioare unui prag stabilit se efectuează exclusiv prin virament sau prin depozit într‑un cont de plăți, făcându‑se abstracție de entitate sau de motivarea plății în numerar, fiind vizate în mod nediferențiat toate plățile în numerar între persoane fizice și juridice, nu intră în domeniul de aplicare al Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.
(
1
)	JO C 137, 27.4.2020.